open-index/open-wikipedia-markdown huggingface dataset:
חוסה דה חסוס קורונה

**חוסה דה חסוס קורונה רודריגס** (בספרדית: **José de Jesús Corona Rodríguez**; נולד ב-26 בינואר 1981) הוא כדורגלן עבר מקסיקני ששיחק בעמדת השוער.

## קריירת מועדונים
קורונה התחיל את הקריירה שלו באטלס, ובשנת  הצטרף לקבוצה הבוגרת. ב-26 בפברואר 2003, קורונה ערך את הופעת הבכורה שלו בקבוצה בניצחון 1-2 נגד אוניברסידד נסיונל.

בקיץ , קורונה חתם בטאקוס. שנה לאחר מכן הושאל לגוודלחרה, בה שיחק רק במסגרת גביע הליברטדורס. בסיום העונה חזר לטאקוס

ב-16 ביוני 2009, קורונה חתם לשלוש שנים בקרוס אסול תמורת 2.8 מיליון אירו. ב-2 באוגוסט 2009, קורונה ערך את הופעת הבכורה שלו בליגה בניצחון 0-3 נגד אוניברסידד נסיונל.

ב-25 ביוני 2023 לאחר ארבע עשרה שנה בקרוס אסול, חתם קורונה בטיחואנה.

## קריירה בינלאומית
ב-27 באפריל 2005, קורונה ערך את הופעת הבכורה שלו בנבחרת מקסיקו בתיקו 1-1 נגד .
קורונה שימש כקפטן הנבחרת באולימפיאדת לונדון 2012, בה זכתה מקסיקו במדליית הזהב לראשונה בתולדותיה.

קורונה נכלל בסגל הנבחרת בארבעה גביע הזהב, שלושה מונדיאלים, שתי אולימפיאדות, שתי קופה אמריקה ושתי גביעי קונפדרציות.

## תארים
; קרוס אסול
*ליגת העל המקסיקנית: קלאסורה , אפרטורה 
*הסופר קאפ המקסיקני: 
*ליגת האלופות של אמריקה הצפונית: 
*גביע הליגות: 

; נבחרת מקסיקו
*גביע הזהב: 2009
*כדורגל במשחקים הפאן-אמריקאים: 
*כדורגל במשחקים האולימפיים: 2012

## קישורים חיצוניים

קטגוריה:כדורגלנים מקסיקנים
קטגוריה:שוערי כדורגל מקסיקנים
קטגוריה:כדורגלני אטלס
קטגוריה:כדורגלני גוודלחרה
קטגוריה:כדורגלני קרוס אסול
קטגוריה:כדורגלני טיחואנה
קטגוריה:כדורגלני נבחרת מקסיקו
קטגוריה:גוודלחרה: כדורגלנים
קטגוריה:כדורגלנים באולימפיאדת אתונה (2004)
קטגוריה:כדורגלני גביע הקונפדרציות 2005
קטגוריה:כדורגלני גביע הזהב 2005
קטגוריה:כדורגלני מונדיאל 2006
קטגוריה:כדורגלני גביע הזהב 2007
קטגוריה:כדורגלני גביע הזהב 2009
קטגוריה:כדורגלנים באולימפיאדת לונדון (2012)
קטגוריה:כדורגלני גביע הקונפדרציות 2013
קטגוריה:כדורגלני מונדיאל 2014
קטגוריה:כדורגלני קופה אמריקה 2015
קטגוריה:כדורגלני קופה אמריקה 2016
קטגוריה:כדורגלני גביע הזהב 2017
קטגוריה:כדורגלני מונדיאל 2018
קטגוריה:מקסיקנים שנולדו ב-1981
קירגנגה

**קירגנגה** (באנגלית: **Khirganga**) הוא כפר במחוז קולו  במדינת הימאצ'ל פרדש שבהודו. הכפר ממוקם בגובה כ-3,000 מטרים מעל פני הים בעמק פרוואטי . הכפר מבודד מכפרי האזור וההגעה לשם היא רגלית. הדרך לכפר עוברת סמוך לנהר פרוואטי .
קירגנגה הוא טרק פופולרי בקרב מטיילים ונחשב כחלק משביל החומוס. בכפר יש מעיינות חמים שנחשבים קדושים.

ב-1999 נהרג עמיחי כהן כשמעד ונפל בדרך לכפר. ביולי 2007 נרצח סמוך לכפר דרור שק מטייל ישראלי בן 23. ב-21 ביולי 2009 נעלם עמיחי שטיינמץ שטייל לבדו באזור וככל הנראה נרצח.

## גלריה

קובץ:Amihay Cohan 1975-1999 Khirganga.jpg|שלט במקום מותו של עמיחי כהן
קובץ:Khirganga1.jpg
קובץ:KHEERGANGA.jpg
קובץ:Khirganga2.jpg


## קישורים חיצוניים

## הערות שוליים

קטגוריה:שביל החומוס בהודו
קטגוריה:הימאצ'ל פרדש: יישובים
קטגוריה:יישובים שהוקמו ב-2010
מלקולם סטורי

**מלקולם סטורי** (באנגלית: **Malcolm Storry**; נולד ב-13 בינואר 1948) הוא שחקן בריטי, הידוע מתפקידו "ילין" בסרט "הנסיכה הקסומה".

## ביוגרפיה
סטורי נולד בעיר קינגסטון על ההול שבמזרח יורקשייר. הוא הרבה להופיע בתיאטרון, בטלוויזיה ובסרטי קולנוע. בין שאר תפקידיו היו סר פרנסיס דרייק ב"אליזבת: תור הזהב", בוטום במחזה "חלום ליל קיץ" עבור התיאטרון המלכותי הלאומי. הוא שיחק בתפקידים רבים עם הלהקה השייקספירית המלכותית, בהם פרוספרו וקאליבן במחזה "הסערה", וכן מקדאף ובנקו במחזה "מקבת'".

עוד גילם סטורי את ביל אדמס בסדרה "The Knock", ואת קלייב טישל בסדרה "דוק מרטין".

## פילמוגרפיה

## קישורים חיצוניים

## הערות שוליים

קטגוריה:שחקני קולנוע וטלוויזיה בריטים
קטגוריה:בריטים שנולדו ב-1948
Tonight Again

"**Tonight Again**" (בעברית "**שוב הלילה**") הוא שיר שבוצע על ידי הזמר האוסטרלי, גאי סבסטיאן. השיר ייצג את אוסטרליה בהופעת הבכורה שלה, באירוויזיון 2015. השיר יצא להקרנות ב-16 במרץ 2015, וב-7 באפריל באותה השנה הוא יצא כסינגל בפלטפורמות הדיגיטליות. השיר נכתב והוקלט תוך שבוע בלבד.

## רקע
ב-5 במרץ 2015, במהלך מסיבת עיתונאים אשר התקיימה בבית האופרה של סידני, הכריז נציג איגוד השידור האוסטרלי (SBS), כי גאי סבסטיאן נבחר לייצג את אוסטרליה במהדורת האירוויזיון לשנת 2015. ב-16 במרץ, השיר של סבסטיאן לתחרות האירוויזיון נחשף באופן רשמי על ידי איגוד השידור האוסטרלי, באמצעות וידאו קליפ רשמי אשר הופק לשיר.

## מיקומי שיא

## היסטוריית יציאות

## הערות שוליים

קטגוריה:שירי אירוויזיון 2015
קטגוריה:שירי אוסטרליה באירוויזיון
קטגוריה:שירים באנגלית
קטגוריה:שירים על לילות
קטגוריה:סינגלים בהוצאת סוני מיוזיק
קטגוריה:סינגלים בהוצאת קולומביה רקורדס
טטרה פאק

**טטרה פאק** הוא תאגיד רב-לאומי לאריזות ועיבוד מזון בבעלות קבוצת "טטרה לאוול", עם משרדים ראשיים בלונד, שבשוודיה. החברה מייצרת ומשווקת אריזות, מכונות מילוי ועיבוד לחלב, משקאות, גבינות, גלידות ומזון מוכן, כולל כלי הפצה למזון בהם ארגזים ועטיפות. טטרה פאק היא חברת אריזות המזון הגדולה בעולם מבחינת מחזור המכירות, היא פועלת ביותר מ-160 מדינות ומעסיקה למעלה מ-24,800 עובדים (נכון לשנת 2017). החברה נמצאת בבעלות פרטית של משפחת גד ראוזינג באמצעות חברת ההחזקות השווייצרית "טטרה לוואל", הכוללת גם את יצרנית ציוד החקלאות DeLaval ויצרנית הבקבוקים PET Sidel. האקדמיה המלכותית השוודית למדעי ההנדסה כינתה את מערכת האריזה טטרה פאק אחת ההמצאות המצליחות ביותר בשוודיה בכל הזמנים.

## היסטוריה
טטרה פאק הוקמה על ידי רובן ראוזינג על בסיס המצאה של אריק וולנברג, קרטון נייר מצופה פלסטיק בצורת ארבעון - בלועזית: טטרהדרון, ממנו נגזר שם החברה. בשנות ה-60 וה-70 הפיתוח של חבילת ה"טטרה בריק" וטכנולוגיית האריזה הסטרילית אפשרו ההפצה והאחסון של מוצרי מזון בייצור תעשייתי. מתחילת שנות החמישים ועד אמצע שנות התשעים עמדו בראש החברה שני בניו של רובן ראוזינג, הנס ראוזינג וגד ראוזינג, שלקחו את החברה מעסק משפחתי של שישה עובדים, בשנת 1954, לתאגיד רב לאומי.

בשנת 1981 עבר מטה החברה למקלט מס בעיר לוזאן שבשווייץ, כדי לחסוך בתשלומי המיסים.

בשנת 1991 רכשה טטרה פאק את חברת "אלפא- לאוול" השוודית (Alfa Laval ) תמורת כ-2.5 מיליארד דולר. "אלפא- לאוול" מתמחה בייצור ציוד חקלאי וציוד לעיבוד מזון. אחר כך נמכרה "אלפא- לאוול" למעט החטיבה העוסקת בציוד למחלבות.

בשנת 1995, רכש גד ראוזינג את חלקו של אחיו הנס ראוזינג בחברה. גד ראוזינג נפטר בשנת 2000, שלושת ילדיו ירשו את החברה. בשנת 2019 המגזין פורבס העריך את הונם של כל אחד מילדיו בכ-8 מיליארד דולר. הנס ראוזינג גר בלונדון משנת 1982 ועד מותו בשנת 2019 ועסק בנדבנות. בנו הנס כריסטיאן ראוזינג, הואשם ברצח אשתו בשנת 2012, אחר לאחר חקירה נמסר שמתה ממנת יתר של סמים, אך ראוזינג לא הודיעה על כך לאיש ובמשך חודשיים.

## פעילות בישראל
בתחילת שנות ה-70 של המאה ה-20, נעשה ניסיון לרכוש את הטכנולוגיה של החברה לייצור אריזות חלב בקרטון (במקום בשקיות חלב), בעיקר לחלב עמיד. החברה סרבה בגלל החרם הערבי ורק לאחר הסכם אוסלו וסיום החרם, החלה לפעול בישראל באמצעות חברת בת "טטרה פאק (ישראל)". בישראל בניגוד לעולם נתח השוק של החברה הוא קטן יחסית למתחרה הנורווגית שלה חברת אלופק (Elopak) הפועלת בשיתוף מפעל "דוקרט" מקיבוץ כפר מסריק.

## השפעה על הסביבה
250px|ממוזער|שמאל|השכבות של אריזות תוצרת טטרה פאק
 
האריזות שמייצרת החברה אינן קלות למחזור. הן כוללות שכבות של פלסטיק, נייר ואלומיניום. לא ניתן למחזר אותן עם נייר וקרטון והן דורשות תהליך מחזור ייחודי. נכון לשנת 2020, אריזות דוגמת אריזות טטרה פאק אינן ניתנות למחזור בישראל.

## קישורים חיצוניים

* 

## הערות שוליים

קטגוריה:חברות משפחתיות
קטגוריה:חברות שוודיות
קטגוריה:תאגידים רב-לאומיים
קטגוריה:אריזה
B.Y.O.B.

**** (ראשי תיבות של: **B**ring **Y**our **O**wn **B**ombs; בתרגום חופשי: **תביאו את הפצצות של עצמכם**) הוא סינגל של להקת ההאבי מטאל האמריקאית סיסטם אוף אה דאון, שיצא בשנת 2005. השיר הוא הסינגל הראשי מתוך האלבום הרביעי שהוציאה הלהקה, הנושא את השם Mezmerize.

בדומה לסינגל הקודם של הלהקה, "", נכתב השיר במחאה על מלחמת עיראק. שיר זה שבר את שיא הלהקה במצעד הבילבורד הוט 100 והגיע למקום ה-27.

## קליפ וידאו
הקליפ מציג את חברי הלהקה מנגנים ברחוב, כאשר מסביבם צועדים בטורים חיילים לבושים שחור, ועטויים במסיכות שחורות עליהם מופיעות מילים "מוות", "אמת", "ציות", "רכוש" או "אלוהים". במהלך הפזמון מופיעה הלהקה במועדון לילה.

לאחר הפזמון, גיטריסט הלהקה דארון צורח את המילים:

*"Blast off!, It's party time!, And we don't live in a fascist nation!*

*Blast off!, It's party time!, And where the fuck are you?"*

ומיד פורצים החיילים לתוך המועדון ומכריחים את כולם לעטות מסכות כמוהם. בסוף הקליפ מופיעים חברי הלהקה עטויים גם הם במסכות.

## הסתבכות משפטית
זמר אמריקאי בשם קייסי צ'אוס, שהתיידד עם גיטריסט הלהקה מאלכיאן, טען כי סייע בכתיבת השיר בשנת 2002, וכי מאלכיאן העניק לו זיכוי לתמלוגים בסך 2% על כך. קייסי השתמש בטיעון זה ומכר חצי ממניותיו לחברת מוזיקה, שתבעה את כספיה מהלהקה. לאחר שהגיע הסיפור לבית המשפט במנהטן, קבעו השופטים כי אין דמיון בין סגנון הכתיבה של קייסי ובין סגנון הכתיבה של שיר זה, וכי אין לו זכויות בשיר.

## משתתפים
* דארון מאלכיאן - גיטרה חשמלית, שירה
* סרג' טנקיאן - קלידים, קולות
* שאבו אודאג'יאן - גיטרה בס
* ג'ון דאלמיאן - תופים

## מצעדים

## קישורים חיצוניים

## הערות שוליים

קטגוריה:שירי System of a Down
קטגוריה:שירים באנגלית
קטגוריה:שירים שהופקו על ידי ריק רובין
קטגוריה:שירי מחאה
קטגוריה:שירים על ג'ורג' ווקר בוש
קטגוריה:שירים נגד מלחמה
קטגוריה:שירים על עיראק
Who's Laughing Now

"**Who's Laughing Now**" (בעברית: "**מי צוחק עכשיו**") הוא סינגל שהוקלט על ידי הזמרת-יוצרת האמריקאית אווה מקס. השיר יצא לאור ב-30 ביולי 2020, כסינגל השישי מתוך האלבום *[[Heaven & Hell (אלבום של אווה מקס)|Heaven & Hell]]*, על ידי חברת התקליטים אטלנטיק רקורדס.

## רקע וכתיבה
השיר נכתב על ידי אווה מקס, מאנס רוגנברג, נוני באו, לינוס ויקלונד, מדיסון לאב, סירקט והופק על ידי לינוס ויקלונד, סירקט. ב-28 במאי 2020, העלתה מקס בחשבונות המדיה חברתית שלה סרטון ותמונה וכתבה "אתם חושבים שאתם יודעים מה הלאה?", יממה לאחר מכן חשפה את העטיפה ותאריך צאתו של הסינגל. בעקבות רצח ג'ורג' פלויד, החליטה מקס לדחות את צאת הסינגל אשר היה צפוי לצאת ב-2 ביוני. ב-14 ביוני, הודיעה שתוציא את הסינגל ב-25 ביוני. ב-17 ביוני, דחתה שוב מקס את הסינגל. ב-27 ביולי, הודיעה ברשתות החברתיות כי השיר יצא ב-30 ביולי. עטיפת הסינגל מציגה את מקס טופלס עומדת במקום מול רקע בוער. השיר עצמו בסגנון דאנס-פופ. השיר נכתב בכוונה על ידי מקס כשיר המשך לסינגל שלה משנת 2018, "Sweet but Psycho". מילות השיר מתארות ילדה שעוברת גזלות דעת ויוצרות אנלוגיה בין החוויה של הילדה לחוויה של מקס עצמה בתעשיית המוזיקה. היא סיכמה את השיר במילות "בעצם אומרת לכולם פשוט להזדיין".

## וידאו קליפ
הווידאו קליפ הרשמי לשיר הועלה לערוץ היוטיוב של אווה מקס ב-30 ביולי 2020. בקליפ ניתן לראות את מקס מתוארת כאדם המבקש לנקום את נקמתה לאחר שפוטרה על ידי מנהלה ורומתה על ידי בן זוגה. היא נראית רוקדת במשרד הרוס ושוברת מכונית עם לום, לפני שהיא משתחררת מבית חולים פסיכיאטרי כשהיא קשורה במעיל משוגעים. מקס סיפרה כי כתבה את עלילת הווידאו קליפ, אותה בה היא החליטה לשלב כמה דמויות נשיות כנגד כוח העבודה התאגידי שנשלט על ידי גברים. דמות אחת המוצגת על ידי מקס היא זוכה להתעללות על ידי רופאה ונהפכת ל"פסיכו", ואילו באחרת היו כלי נגינה המופיעים מראשה, כשהיא במקביל חווה ביקורות שליליות על ידי מנהלי המוזיקה.

## רשימת רצועות

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:שירי אווה מקס
קטגוריה:שירים באנגלית
קטגוריה:שירים שנכתבו על ידי אווה מקס
קטגוריה:שירים שנכתבו על ידי דזמונד צ'יילד
קטגוריה:שירים שנכתבו על ידי מדיסון לאב
קטגוריה:שירים שנכתבו על ידי נוני באו
קטגוריה:שירים שנכתבו על ידי סירקט
קטגוריה:שירים שהופקו על ידי סירקט
קטגוריה:שירים שהופקו על ידי רדוואן
קטגוריה:שירים על צחוק
קטגוריה:סינגלים שהגיעו למקום הראשון בפולין
קטגוריה:סינגלים בהוצאת אטלנטיק רקורדס
טאקהירו טומיאסו

**טאקהירו טומיאסו** (ביפנית: **冨安健洋**; נולד ב-5 בנובמבר 1998) הוא כדורגלן יפני המשחק בעמדת המגן באייאקס מליגת העל ההולנדית ובנבחרת יפן.
## קריירת מועדונים
בגיל 11, טומיאסו נבחן במחלקת הנוער של ברצלונה. למרות שהרשים, החליט שלא לחתום בברצלונה והצטרף לקבוצת הילדים של אביספה פוקואוקה. ב-14 באוקטובר 2015, טומיאסו ערך את הופעת הבכורה שלו בקבוצה בהפסד 0–2 למאשידה זלביה במסגרת הסיבוב השלישי של גביע הקיסר. ב-26 בספטמבר 2016 פורסם מחקר לפיו ממוצע המרחק שרץ טומיאסו מידי משחק הוא השני בטיבו בליגה עם 12.436 ק"מ במשחק בממוצע. ב-19 במרץ 2017, טומיאסו כבש את שער הבכורה שלו בקבוצה בניצחון 1–3 נגד רואסו קוממוטו. לאחר שבסיום עונת , פוקואוקה נשארה בליגה השנייה, טומיאסו עזב את המועדון.

ב-8 בינואר 2018, טומיאסו חתם לשלוש וחצי עונות בסנט טרוידן מליגת העל הבלגית. בתחילת הקדנציה, טומיאסו סבל מפציעה בקרסול וערך את הופעת הבכורה שלו בקבוצה, ב-12 במאי 2018 בניצחון 1–2 נגד אנטוורפן. ב-25 בנובמבר 2018, טומיאסו הבקיע את השער הראשון שלו בבלגיה בניצחון 2–4 נגד אנדרלכט.

ב-29 ביוני 2019, טומיאסו חתם בבולוניה תמורת 9 מיליון אירו. ב-18 באוגוסט 2019, טומיאסו ערך את הופעת הבכורה שלו בקבוצה בניצחון 1–3 נגד פיזה. טומיאסו נבחר לכדורגלן החודש של הסרייה א', באוגוסט .

ב-31 באוגוסט 2021 חתם בארסנל לארבע שנים. הוא ערך את הופעת הבכורה שלו בפרמייר ליג ב-11 בספטמבר בניצחון 0–1 על נוריץ' סיטי.

ב-16 בדצמבר 2025 לאחר שלא שיחק גדורגל מקצועני במשך עונה וחצי חתם באייאקס מליגת העל הולנדית עד לתום העונה.

## קריירה בינלאומית
לזכותו של טומיאסו, עבר בכל הנבחרות הצעירות של יפן, ואף היה שותף לזכייה של נבחרת הנוער באליפות אירופה בכדורגל עד גיל 16 בשנת .

ב-12 באוקטובר 2018, טומיאסו ערך את הופעת הבכורה שלו בנבחרת הבוגרת בניצחון 0–3 נגד . ב-21 בינואר 2019, הבקיע את שער הבכורה שלו בנבחרת בניצחון 0–1 נגד .

טומיאסו, השתתף עם הנבחרת בגביע אסיה בכדורגל 2019 וקופה אמריקה 2019.

נכלל בסגל נבחרת יפן לטורניר מונדיאל 2022.

נכלל בסגל נבחרת יפן לטורניר גביע אסיה 2023.

## תארים
; ארסנל
* מגן הקהילה (1): 2023

;  נבחרת יפן עד 20
* גביע אסיה בכדורגל עד גיל 20 (1): 2014

## קישורים חיצוניים

## הערות שוליים

קטגוריה:כדורגלנים יפנים
קטגוריה:בלמי כדורגל יפנים
קטגוריה:מגני כדורגל יפנים
קטגוריה:כדורגלני סינט טראודן
קטגוריה:כדורגלני בולוניה
קטגוריה:כדורגלני ארסנל
קטגוריה:כדורגלני אייאקס
קטגוריה:כדורגלני נבחרת יפן
קטגוריה:כדורגלני גביע אסיה 2019
קטגוריה:כדורגלני קופה אמריקה 2019
קטגוריה:כדורגלנים יפנים באולימפיאדת טוקיו (2020)
קטגוריה:כדורגלני מונדיאל 2022
קטגוריה:כדורגלני גביע אסיה 2023
קטגוריה:ספורטאים זרים באיטליה
קטגוריה:ספורטאים זרים באנגליה
קטגוריה:יפנים שנולדו ב-1998
חיים איפרגן (זמר)

**חיים איפרגן** (נולד ב-5 באוקטובר 1990) הוא זמר ישראלי.

## ביוגרפיה
גדל בבית שמש.

איפרגן החל את דרכו המוזיקלית כאשר התמודד בשנת 2012 בתוכנית המציאות "אייל גולן קורא לך".

בשנת 2013 הוציא את הסינגל הראשון מתוך אלבום הבכורה שלו, "פרק אחר", שזכה להצלחה רבה והפך במהרה לפריצת דרכו של איפרגן. בשנת 2015 הוציא את האלבום "פרק אחר". האלבום זכה להצלחה רבה ואף הוכתר, חצי שנה לאחר צאתו, כ"אלבום זהב" על מכירת 15,000 עותקים. בשנת 2016 הוציאה הזמרת עדן בן זקן את השיר "תאמין לי", אותו האשימו כלי תקשורת שונים בהעתקה משירו של איפרגן, "פרק אחר".

בשנת 2017 הוציא את אלבומו השני, "אחרי הסערה".

בשנת 2019 הוציא את אלבומו השלישי, "שירים של דיכאון".

בשנת 2023 הוציא את אלבומו הרביעי, 
״ שונא פרידות״.

## דיסקוגרפיה
* פרק אחר - (2015)
* אחרי הסערה - (2017)
* שירים של דיכאון - (2019)
* שונא פרידות - (2023)
* חוץ ממיינסטרים 1 (EP) - (2024)
* חוץ ממיינסטרים 2 - (2025)  

## קישורים חיצוניים

* 

## הערות שוליים

קטגוריה:זמרי מוזיקה מזרחית ישראלים
קטגוריה:ישראלים שנולדו ב-1990
כאב פסיכוגני

**כאב פסיכוגני** או **כאב יְצִיר נפש** הוא כאב המופיע ללא סיבה גופנית ברורה. לעיתים מתרחש בעקבות פציעה או מחלה אולם אין הלימה בין עוצמת הכאב למחלה, דבר המרמז על כך שייתכן והכאב נגרם עקב גורם רגשי. מדובר בכאב אמיתי והאדם לא ממציא אותו. כאשר הכאב הוא כרוני הוא עלול להוביל לאובדן ימי עבודה ואף לנכות. החולים מתרכזים בכאב ושוללים מצוקה נפשית. לעיתים יופיע ביחד עם דיכאון וחרדה. ישנו קושי לאבחן את התופעה.

## שכיחות
התופעה עשויה להופיע בכל גיל, וישנה שכיחות גבוהה יותר בקרב נשים. ההערכה היא ש-10% מכלל הפונים לרופאים סובלים מכאב פסיכוגני.

## גורמים
גורמים אפשריים לתופעה עשויים להיות נסיבות חיים קשות ולוחצות, מנגנוני הגנה של התקה והדחקה, הזדהות עם קרובי משפחה חולים, רווח משני של החולה, פגיעה נוירוגנית בעקבות מחלה או פציעה שגורמת להתפתחות רגישות מוגברת של נוירונים, שינויים במוח, מערכת העצבים ההיקפית, מחסור באנדורפינים, עוררות פתופיזיולוגית.

## ביטויים גופניים
לצד הכאב עשויים עשויים להופיע עייפות, דכדוך, הפרעות שינה ועוד. לעיתים בשל כאבם, עשויים הסובלים מהתופעה לפנות לשימוש יתר באלכוהול וסמים.

## אבחנה מבדלת
לעיתים עולה חשד להתחזות לשם הפקת רווח משני. בניגוד לתסמונת מינכהאוזן, המתחזים יסרבו לעבור בדיקות וטיפולים כואבים. כאשר החולה אינו מגיב לטיפול נוגד כאבים והן אינן משפיעות עליו, יש לחשוד בכאב פסיכוגני. יש להבדיל גם בין כאב פסיכוגני להיפוכונדריה ולהפרעה קונברסיבית (היסטריה).

## טיפול
לתרופות אנלגטיות בדרך כלל אין השפעה. תרופות אנטי-דיכאוניות כמו Clomipramine או Fluoxetine עשויות לעזור.

## הערות שוליים

קטגוריה:כאב
קטגוריה:הפרעות נפשיות והתנהגותיות
מיס גרנד אינטרנשיונל

תחרות **מיס גרנד אינטרנשיונל** (באנגלית: **Miss Grand International**), היא תחרות יופי בינלאומית שנתית לנשים הנערכת בידי ארגון מיס גרנד אינטרנשיונל, התחרות נוסדה ב-2013 בתאילנד. נשיאת החברה היא נוואט איתאראגריסיל והמטרות העיקריות של התחרות הוא לקדם שלום עולמי, לעצור את המלחמות והאלימות.

תחרות מיס גרנד אינטרנשיונל משודרת בשידור חי ברחבי העולם. בכל שנה משתתפות בתחרות מאות נשים אשר נבחרו למלכות יופי במדינות מהן הגיעו. בדומה לתחרויות מקבילות בעולם, בבחירת הזוכה מושם דגש על מראה חיצוני.

התנאים להשתתפות בתחרות הן שהמתמודדות צריכות להיות בין הגילאים 17–26, רווקות וללא ילדים וכמו כן שאף פעם לא הצטלמו או דגמנו בעירום.

בשנים 2013–2015 התקיימו כל התחרויות בבנגקוק, תאילנד, אצטדיון מקורה הואמרק או ארנה IMPACT מואנג תונג תאני. החל מ-2016 מתקיימת התחרות בכל שנה במדינה אחרת.

## רשימת התחרויות והזוכות
ממוזער|300px|תצוגת בגד הים בשנת 2017

## נציגות ישראל בתחרות
10px שורה בצהוב מסמלת **ניצחון** של המתמודדת מישראל 
10px שורה בוורוד מסמלת תחרות בה המתמודדת הישראלית הגיעה למקום **שני** 
10px שורה בחום מסמלת תחרות בה המתמודדת הישראלית הגיעה למקום **שלישי** 
10px שורה בטורקיז מסמלת תחרות בה המתמודדת הישראלית הגיעה למקום **רביעי** 
10px שורה בירוק מסמלת תחרות בה המתמודדת הישראלית הגיעה למקום **חמישי** 
10px שורה בבז' מסמלת תחרות בה המתמודדת הישראלית הגיעה למקום **שישי**

## קישורים חיצוניים

* 

## הערות שוליים

קטגוריה:תחרויות יופי לנשים
קטגוריה:תחרויות יופי בין-לאומיות
קטגוריה:תאילנד: תרבות
קטגוריה:נשים בתאילנד
פסגת ביגל (אנטארקטיקה)

**פסגת ביגל** (באנגלית: **Beagle Peak**) היא פסגה בחלק המרכזי של רכס הרי לאסוס, באי אלכסנדר, שבאנטארקטיקה. 

גובהה של הפסגה 700 מטרים מעל פני הים.

הפסגה ממוקמת 5.55 קילומטרים דרומית-מערבית מפסגת מוריסני.

## היסטוריה
### מקור השם

שמה של הפסגה ניתן לה על ידי הוועדה המייעצת לשמות אנטארקטיים.

הפסגה נקראת על שמו של לוטננט קומנדר קלייד א. ביגל (Clyde A. Beagle), מצי ארצות הברית, שהיה מפקד מטוס LC-130 בטייסת VXE-6, במהלך מבצע דיפ פריז (קיפאון עמוק) בשנים 1969 ו-1970.

## קישורים חיצוניים

* פסגת ביגל באתר הסקר הגאולוגי של ארצות הברית
* פסגת ביגל באתר הגאזט האנטארקטי המשווה SCAR של ממשלת אוסטרליה
* תצלום לוויין של אזור ההר, תוך סימון אתרים נוספים באזור באתר copernix
* מפת אזור פסגת ביגל
* תחזית מזג אוויר עדכנית בפסגת ביגל
** תחזית מזג אוויר עדכנית ארוכת טווח עבור פסגת ביגל
** נתוני מזג אוויר היסטוריים עבור פסגת ביגל

## הערות שוליים

ביגל
אחמד פתחי

**אחמד פתחי** (בערבית: **أحمد فتحي**; נולד ב-10 בנובמבר 1984) הוא כדורגלן עבר מצרי ששיחק בעמדת המגן הימני ולעיתים כקשר אחורי.

## קריירת מועדונים
פתחי התחיל את הקריירה שלו במחלת הנוער של איסמאעילי, ובגיל 16 הצטרף לקבוצה הבוגרת.

ב-24 בינואר 2007, פתחי הצטרף לשפילד יונייטד מהפרמייר ליג תמורת 700 אלף פאונד. ב-10 בפברואר 2007, פתחי ערך את הופעת הבכורה שלו בקבוצה בניצחון 1–2 נגד טוטנהאם הוטספר. פתחי רשם רק 3 הופעות במדי שפילד ובסיום העונה עזב את המועדון.

בקיץ , פתחי קיבל הצעה מא-זמאלכ. פתחי סירב בטענה כי הוא רוצה לשחק מחוץ לליגת העל המצרית, אך ב-10 בספטמבר 2007, פתחי חתם ביריבתה של א-זמאלכ לאל-אהלי תמורת 675 פאונד. עם זאת, התברר כי חוזהו של פתחי לא עבר בבקרה בזמן והוא יכול היה לשחק במדי הקבוצה רק בינואר. לכן, החליטה אל-אהלי להשאילו לקזמה מליגת העל הכווייתית לחצי עונה. ב-10 במרץ 2008, פתחי ערך את הופעת הבכורה שלו באל-אהלי במשחק הליגה נגד אל-מוקאוולון.

ב-31 בינואר 2013, פתחי הושאל להול סיטי עד לסיום העונה, תמורת כחצי מיליון פאונד. ב-16 בפברואר 2013, ערך את הופעת הבכורה שלו בקבוצה בניצחון 0–1 לצ'רלטון את'לטיק.

בקיץ , פתחי נבחן בארסנל, אך שוחרר. באוגוסט של אותו קיץ, חתם באום סלאל מליגת העל הקטרית.

בקיץ , פתחי חזר לקדנציה שנייה באל-אהלי.

בקיץ , פתחי עתיד להצטרף לקבוצת הכדורגל פירמידס. בספטמבר 2024 הודיע על פרישה ממשחק.

## קריירה בינלאומית
בשנת , פתחי ערך את הופעת הבכורה שלו בנבחרת מצרים, ובכך הפך לכדורגלן הצעיר בתולדות הנבחרת. ב-7 בפברואר 2007, פתחי הבקיע את שער הבכורה שלו בנבחרת בניצחון 0–2 נגד .

פתחי, השתתף עם הנבחרת חמש פעמים בגביע אפריקה לאומות ואף זכה עימה שלוש פעמים בגביע, פעם אחת מגביע הקונפדרציות, באולימפיאדת לונדון (2012) ובמונדיאל 2018.

## תארים
; אל-אהלי
*ליגת העל המצרית: , , , , , , , , , 2019/2020
*הגביע מצרי: , 2019/2020

;פירמידס
*  הגביע המצרי: 2023/2024

; נבחרת מצרים
*גביע אפריקה לאומות: 2006, 2008, 2010

## קישורים חיצוניים

קטגוריה:כדורגלנים מצרים
קטגוריה:מגני כדורגל מצרים
קטגוריה:קשרי כדורגל מצרים
קטגוריה:כדורגלני איסמאעילי
קטגוריה:כדורגלני שפילד יונייטד
קטגוריה:כדורגלני אל-אהלי (קהיר)
קטגוריה:כדורגלני אום סלאל
קטגוריה:כדורגלני נבחרת מצרים
קטגוריה:בנהא: כדורגלנים
קטגוריה:כדורגלני גביע אפריקה לאומות 2004
קטגוריה:כדורגלני גביע אפריקה לאומות 2006
קטגוריה:כדורגלני גביע אפריקה לאומות 2008
קטגוריה:כדורגלני גביע הקונפדרציות 2009
קטגוריה:כדורגלני גביע אפריקה לאומות 2010
קטגוריה:כדורגלנים באולימפיאדת לונדון (2012)
קטגוריה:כדורגלני גביע אפריקה לאומות 2017
קטגוריה:כדורגלני מונדיאל 2018
קטגוריה:כדורגלני האל סיטי
קטגוריה:מצרים שנולדו ב-1984
הסכם סנט קלייר סור אפט

**הסכם סנט קלייר סור אפט** נחתם בין רולו (**Rollo**; סביבות 860 – 932), או בשמו הנוצרי, רוברט, ובין מלך פרנקיה המערבית, שארל התם. הסכם זה נועד לעצור את כיבושיו ופשיטותיו של רולו באזור

ההסכם נחתם בשנת 911 לאחר תקופה ממושכת של פשיטות ויקינגיות על אזורי צפון פרנקיה. במאות ה-9 וה-10 תקפו קבוצות סקנדינביות ערים, מנזרים ויישובים לאורך הנהרות המרכזיים, במיוחד באזור נהר הסן. המלכים הקרולינגים ניסו להתמודד עם הפשיטות באמצעות ביצורים ותשלומי כופר, אך פעמים רבות נאלצו לפנות להסדרים מדיניים עם מנהיגים ויקינגים. הסכם זה היה אחד ההסדרים החשובים מסוג זה.

בתמורה לשקט אזורי, קיבל רולו את העיר רואן והשטחים שבין נהר האפט לרצועת החוף הצפונית של נורמנדי. לשמו של רולו יוצמד מרגע זה ועד עולם השם נורמנדי (איש הצפון).

השטחים שנמסרו לרולו היוו את הבסיס להקמת דוכסות נורמנדיה במהלך המאה ה-10 הרחיבו יורשיו של רולו בהדרגה את תחום שלטונם מערבה ודרומה, תוך שילוב האוכלוסייה הסקנדינבית עם האוכלוסייה הפרנקית המקומית. תהליך זה יצר תרבות חדשה, נורמנית, ששילבה מסורות צפון-אירופיות עם מנהגים פרנקיים ונוצריים.

יש הטוענים שכחלק מההסכם, הוטבל רולו, שהיה ויקינגי, לנצרות.

ההסכם נחתם על גדות הנהר אפט ועל כן גם שמו, אשר סימן באותה תקופה גבול בין תחומי השליטה של הפרנקים לבין אזורי הפשיטה של הוויקינגים.

להסכם זה משקל מכריע לעתידה של פרנקיה, שכן, בגין הסכם זה, נמנעו הוויקינגים לפשוט לחבל ארץ זה, מתוך כבוד לרולו ובעיקר בזכות שיתוף הפעולה לה זכו הוויקינגים מצד רולו בכיבושים באזורים האנגליים, וסקס ומרסיה. ההסכם הפך את רולו ובני לווייתו לבעלי ברית של המלך הפרנקי ולמגינים על שפך נהר הסן מפני פשיטות נוספות. בכך הפכו הוויקינגים המקומיים מגורם פושט לגורם שלטוני מקומי, תהליך שהשתלב בהדרגה במערכת הפיאודלית של מערב אירופה. 

את אנגליה כולה, יכבוש לבסוף בשנת 1066 נינו של רולו ויליאם הכובש. כיבוש זה נחשב לאחד האירועים החשובים בהיסטוריה של האי הבריטי והשפיעה עמוקות על השפה, האצולה והמבנה הפוליטי באנגליה.

## הערות שוליים

קטגוריה:חוזים והסכמים
פסגת מוריסני

**פסגת מוֹרִיסֶני** (באנגלית: **Moriseni Peak**; בבולגרית: **връх Морисени**) הוא פסגה המכוסה ברובה קרח, בהרי לאסוס, בצפון האי אלכסנדר, שבאנטארקטיקה.

גובהה של הפסגה 1,800 מטרים מעל פני הים.

הפסגה מתנשאת מעל שדה השלג ניקולס, שממזרח לה; ומעל קרחון נארצ'ן שמצפון-מערב לה.

מדרונותיה הדרומיים של הפסגה תלולים, ובשל כך חשופים מקרח.

הפסגה ממוקמת 2.7 קילומטרים דרומית - דרום-מזרחית מהר דבול; 8.38  קילומטרים ממערב - דרום-מערב לנונאטאק ראצ'ניצה; 2.53 קילומטרים מצפון - צפון-מזרח להר בלקנסקה; ו-5.55 קילומטרים צפונית -מזרחית מפסגת ביגל.

## היסטוריה
### מיפוי ההר

הפסגה מופתה על ידי סוקרים בריטיים בשנת 1971.

### מקור השם

הפסגה נקראת על שם השבט התראקי העתיק מוריסני שחי לחוף הים השחור (בשטח בולגריה של ימינו).

## לקריאה נוספת

* הגאזט האנטארקטי הבולגרי 

## קישורים חיצוניים

* פסגת מוריסיני באתר הגאזט האנטארקטי המשווה SCAR של ממשלת אוסטרליה
* תצלום לוויין של אזור ההר, תוך סימון אתרים נוספים באזור באתר copernix

## הערות שוליים

קטגוריה:בולגריה באנטארקטיקה
מוריסני
מאט שוורץ

**מאט שוורץ** (באנגלית: **Matt Schwartz**; נולד ב-26 באוקטובר 1971) הוא מפיק מוזיקלי, פזמונאי, מלחין, מעבד מוזיקלי, מתכנת, טכנאי קול, טכנאי מיקס ודי ג'יי ישראלי-בריטי.
## קורות חיים
שוורץ נולד בשכונת נווה יוסף שבחיפה. הגיע ללונדון בראשית שנות ה-90. בוגר אוניברסיטת קינגסטון. בשנת 1998 החל להתרכז בקריירה שלו כמפיק מוזיקלי. בשנת 2000 הקים את חברת תקליטי הדאנס "דסטינד רקורדס".

בשנת 2009 הוציא את הסינגל הדאנס האינסטרומנטלי "Heartbreak" תחת השם "אמ'בלאק". הסינגל זכה להצלחה רבה והגיע למקום הראשון במצעד שירי הדאנס של הבילבורד. בהמשך, הוציא סינגלים נוספים כדוגמת "Crash" שזכו להצלחה ניכרת והצליחו להגיע למצעד שירי הדאנס של הבילבורד אף הם.

בשנת 2012 הפיק את שירה של הזמרת קיילי מינוג, "Timebomb", שהפך במהרה ללהיט והגיע למקום הראשון במצעד שירי הדאנס קלאב של הבילבורד.

בשנת 2018 החל לעבוד באופן צמוד עם הזמר יאנגבלאד. בינואר יצא לאור מיני-אלבומו הנושא את שמו שהפיק שוורץ. בינואר 2019 הוציא יאנגבלאד את השיר "" בהשתתפות הלסי וטראוויס בארקר. השיר הופק על ידי שוורץ, הגיע למקום הראשון במצעד השירים מתחת להוט 100 וזכה במעמד פלטינה מטעם איגוד תעשיית ההקלטות האוסטרלי.

## חיים אישיים
שוורץ מתגורר בלונדון.

## קישורים חיצוניים

## הערות שוליים

קטגוריה:מפיקים מוזיקליים ישראלים
קטגוריה:מפיקים מוזיקליים יהודים בריטים
קטגוריה:בוגרי אוניברסיטאות ומכללות בממלכה המאוחדת
קטגוריה:פזמונאים ישראלים
קטגוריה:פזמונאים בריטים
קטגוריה:מלחינים ישראלים
קטגוריה:מלחינים יהודים בריטים
קטגוריה:מתכנתים ישראלים
קטגוריה:מתכנתים בריטים
קטגוריה:טכנאי קול ישראלים
קטגוריה:טכנאי קול בריטים
קטגוריה:תקליטנים ישראלים
קטגוריה:תקליטנים בריטים
קטגוריה:מוזיקאים יהודים בריטים
קטגוריה:ישראלים שנולדו ב-1971
קטגוריה:בריטים שנולדו ב-1971
מיכל גרבוביץ

**מיכל גרבוביץ** (1909 – 30 באפריל 1939) הייתה יהודייה תושבת טבריה, אשר ליקטה והעבירה לארגון ההגנה ידיעות מודיעיניות רבות אודות פעילות ערבית עוינת בעיר, אגב עיסוקה בזנות שם. היא נרצחה על ידי ערבי בשל פעילותה למען ההגנה.

## ביוגרפיה
מיכל גרבוביץ נולדה בטבריה לאב עולה מרוסיה ולאם עולה ממרוקו. היא הייתה הצעירה מבין ששת ילדי המשפחה. אביה מת במהלך מלחמת העולם הראשונה. היא למדה בבית הספר "אליאנס". לאחר לימודיה עסקה בריקוד. משפחתה סיפרה שהיא חייתה בקרב האוכלוסייה הערבית בעיר העתיקה של טבריה, ובשל כך הם התנכרו לה. ככל הידוע היא עסקה בזנות וככל הנראה אף ניהלה בית בושת. לקוחותיה באו מקרב נכבדי האוכלוסייה הערבית בטבריה. היו לה שמות נוספים בהם בתיה או בהיה.

פעילותה המודיעינית של גרבוביץ התרחשה על רקע אירועי המרד הערבי הגדול בארץ ישראל. שבמהלכו אף התחולל הטבח בטבריה, שבו נרצחו 19 יהודים. במהלך המרד פקדו את ביתה של גרבוביץ גם מפקדי כנופיות ערבים. גרבוביץ עמדה על זהותם ובשנת 1936 העבירה מסר לארגון ההגנה בעיר שביכולתה לספק לו מודיעין שתלקט מפי אותם אישים וכן מפי קציני משטרה בריטים. לאחר שהארגון העמיד אותה במבחן באמצעות אדם שהתחזה לערבי החל שיתוף הפעולה ביניהם והיא העבירה להגנה מידע במשך כשלוש שנים. המידע שהעבירה סייע למנוע התקפות ולהציל חיי יהודים רבים וכן אפשר להגנה לחסל מספר אנשי כנופיות.

במועד כלשהו חשדו הערבים בגרבוביץ שהיא עומדת בקשרים עם המשטרה הבריטית וארגון ההגנה. ב-30 באפריל 1939 היא נורתה על ידי ערבי בביתה או ברחוב בעיר ונהרגה. היא נקברה בחלקה הספרדית בבית הקברות העתיק בטבריה. ככל הידוע רוצחה נעצר אך שוחרר ולא נענש.

בקרב האוכלוסייה היהודית בעיר הייתה גרבוביץ מנודה בשל עיסוקה והתרועעותה עם הערבים, ופעולותיה למען הגנת יהודי טבריה נודעו ברבים רק לאחר מותה.

## קישורים חיצוניים
* 
* 
* מיכל בהייה גרבוביץ', בבלוג סיפורי ארץ-ישראל - מצבות מדברות 1950–1850, 1 בספטמבר 2015
* ידיעות מאתר עיתונות יהודית היסטורית:
** בהיה מיכל נרצחה בטבריה, הבוקר, 1 במאי 1939
** בהיה מיכל, דבר, 2 במאי 1939

קטגוריה:טבריה: אישים
קטגוריה:חללי היישוב במרד הערבי הגדול
קטגוריה:זנות
קטגוריה:ארץ-ישראלים שנולדו ב-1909
קטגוריה:ארץ-ישראלים שנפטרו ב-1939
קטגוריה:נשות היישוב ילידות הארץ
קטגוריה:אנשי היישוב ילידי הארץ
קטגוריה:נשים שהוצאו להורג
קטגוריה:יהודים הקבורים בבית הקברות בטבריה
הדיוויזיה השנייה (בריטניה)

**הדיוויזיה השנייה של [[הצבא הבריטי]]** הייתה דיוויזיה בריטית, אשר לחמה במלחמות השונות של בריטניה מתחילת המאה ה-19.

## היסטוריה
### המלחמות הנפוליאוניות
הדיוויזיה הוקמה על ידי ארתור ולסלי, הדוכס הראשון מוולינגטון במהלך מלחמת חצי האי, ובראשה עמד רולנד היל, והיא כללה כוחות אנגלים ופורטוגזים. הדיוויזיה לחמה בקרבות השונים בחצי האי האיברי, ובשנת 1815 לחמה בקרב קאטר ברה ובקרב ווטרלו, תוך שהיא כוללת גם את הלגיון הגרמני של המלך.

### מלחמת קרים
הדיוויזיה לחמה במלחמת קרים לצד הצבא הצרפתי וצבא האימפריה העות'מאנית כנגד צבא האימפריה הרוסית, והיא נטלה חלק בקרב אינקרמן, הקרב על האלמה והמצור על סבסטופול.

### מלחמת הבורים
הדיוויזיה לחמה במלחמת הבורים השנייה תחת פיקודו של פרנסיס קלרי, והייתה חלק מהקורפוס ה-1.

### מלחמת העולם הראשונה
שמאל|180px|ממוזער|סמל הדיוויזיה במלחמת העולם הראשונה
עם פרוץ מלחמת העולם הראשונה התגייסה הדיוויזיה כחלק מחיל המשלוח הבריטי, והיא יועדה לשרת ביבשת אירופה. הדיוויזיה לחמה במהלך הקרב הראשון על המארן והקרב הראשון על האן. בהמשך השנה לחמה הדיוויזיה בקרב ארמנטייר ובקרב איפר הראשון. לאחר מכן לחמה הדיוויזיה בקרבות השונים של החזית המערבית, ובכלל זה קרב איפר השני, קרב לוס, הקרב על הסום וקרב פשנדל, ובשנת 1918 היא לחמה במתקפת האביב הגרמנית ובמתקפת מאה הימים.

### מלחמת העולם השנייה
עם פרוץ מלחמת העולם השנייה נשלחה הדיוויזיה ה-2 לצרפת תחת פיקודו של צ'ארלס לויד, כחלק מחיל המשלוח הבריטי. הדיוויזיה לחמה במהלך המערכה על צרפת ועל ארצות השפלה, אולם נאלצה להתפנות יחד עם שאר הצבא במהלך מבצע דינמו. לאחר מכן נותרה הדיוויזיה בבריטניה על מנת להגן מפני פלישה גרמנית לבריטניה. בשנת 1942 נשלחה הדיוויזיה להודו, בעקבות הכרזת המלחמה של האימפריה היפנית על בעלות הברית. הדיוויזיה לחמה במערכת ארקאן 1942–1943, ולאחר מכן לחמה בקרב קוהימה ובמהלך המצור על אימפאל. בהמשך לחמה הדיוויזיה כחלק מהארמייה ה-14 במהלך המערכה על בורמה, ולאחר מכן נותרה תחת פיקוד הדרום ההודי עד סוף המלחמה.

### לאחר המלחמה
לאחר המלחמה אוחדה הדיוויזיה עם הדיוויזיה ה-36, והוצבה בגרמניה בפברואר 1947. בשנת 1958 היא אוחדה עם דיוויזיית השריון ה-6, ובספטמבר 1959 היא נשלחה לתוניס. בשנות ה-70 המוקדמות, היא הורכבה מחטיבת השריון ה-4 ומהחטיבה הממוכנת ה-12, אך ב-1976 שונה שמה לדיוויזיית השריון ה-2. בארגון מחדש גדול של הכוחות הבריטיים בשנת 1982 ובשנת 1983, הוסבה דיוויזיית השריון ה-2 לדיוויזיית הרגלים ה-2. המטה החדש שלה היה ביורק, והיא כללה שלוש חטיבות חי"ר: יבילת האוויר ה-24, ה-15 וה-49 חטיבה מהצבא הטריטוריאלי. לאחר תום המלחמה הקרה התפרקה הדיוויזיה בשנת 1992.

ב-1 באפריל 1995 הוקמה שוב הדיוויזיה כדיוויזיה מחוזית - אזור צבאי - אשר כללה כוחות מסקוטלנד. מטה הקבע שלה היה בקרייגהול. בשנת 2012 כחלק מרה-ארגון של הצבא פורקה הדיוויזיה.

## קישורים חיצוניים

* הדיוויזיה ה-2 באתר הצבא הבריטי במלחמת העולם הראשונה

קטגוריה:עוצבות בריטיות שלחמו בחזית המערבית במלחמת העולם הראשונה
קטגוריה:דיוויזיות בריטיות
2
2
Love Me Wrong

**Love Me Wrong** (בעברית: **תאהב אותי לא נכון**) הוא סינגל של הזמרת והפזמונאית הקנדית עלי X, בהשתתפות הפזמונאי האוסטרלי טרוי סיון. השיר נכתב על ידי סיון, לילנד, בראם אינסקור, אלי איקס והמוזיקאי אוז-גו.

השיר יצא לאור ב-6 בדצמבר 2019, כחלק מתוך אלבום האולפן הרביעי של עלי X, Cape God.

## רקע וכתיבה
השיר נכתב על ידי טרוי סיון, לילנד, בראם אינסקור, עלי X ואוסקר יירס.

## וידאו קליפ
הווידאו קליפ המלא שיצא עבור השיר הועלה ב-6 בדצמבר 2019, לערוץ היוטיוב של עלי X.

נכון ליוני 2020, מונה הצפיות של הקליפ עומד על למעלה מ-1,320,000 צפיות.

## קישורים חיצוניים

## הערות שוליים

קטגוריה:שירי טרוי סיון
קטגוריה:שירים באנגלית
קטגוריה:שירים שנכתבו על ידי אוסקר יירס
קטגוריה:שירים שנכתבו על ידי טרוי סיון
Wild (שיר של טרוי סיון)

"**Wild**" (מעוצב: "**WILD**"; בעברית: "**פראי**") הוא סינגל של הזמר והפזמונאי האוסטרלי טרוי סיון, מתוך המיני-אלבום הרביעי שלו, *[[Wild (מיני-אלבום)|Wild]]*. הוא נכתב על ידי סיון ואלכס הופ ובגרסה מחודשת שלו השתתפה הזמרת-יוצרת אלסיה קארה. השיר יצא ב-3 בספטמבר 2015 כסינגל מתוך המיני-אלבום. השיר מופיע גם באלבום הבכורה של סיון, *[[Blue Neighbourhood]]*.

השיר הגיע למקום ה-16 במצעד המוזיקה האוסטרלי והפך לסינגל השני של סיון שמגיע לטופ 20 במצעד זה והגיע למקום ה-29 במצעד השירים של ניו זילנד. הווידאו קליפ הנלווה של השיר, בוים על ידי טים מטיה והופץ במסגרת טרילוגיית הווידאו קליפים של, Blue Neighbourhood. הטרילוגיה מורכבת מ-"Wild", "Fools" ו-"Talk Me Down" והיא צולמה בפרוור בסידני שבקורנל, ניו סאות' ויילס.

## מיקומי שיא

## נתוני מכירות

## היסטוריית יציאות לאור

## גרסתם של טרוי סיון ואלסיה קארה

גרסה נוספת של השיר יצאה לאור מחדש ב-23 ביוני 2016 ובה התווסף בית חדש, שנכתב על ידי הזמרת והפזמונאית הקנדית אלסיה קארה ובוצע על ידה גם כן. באותו התאריך, הוא נשלח ל-40 תחנות רדיו בארצות הברית והופץ כסינגל מתוך האלבום, *[[Blue Neighbourhood]]*.

### רקע
הרעיון להקלטה מחודשת של השיר התחולל לאחר שסיון פגש את קארה בכמה אירועי מוזיקה. הוא ביצע גרסת כיסוי ללהיט של קארה "Here", בשידור חי והיא בתגובה הקליטה גרסת כיסוי ללהיט שלו "Youth". בהמשך, באמצעות התכתבויות והודעות טקסט, שני האמנים התבדחו על גרסת הכיסוי הבאה שיקליטו. קארה אמרה לסיון שהשיר החביב עליה ביותר הוא "Wild" וזמן קצר לאחר מכן, כתבה והקליטה בית חדש לשיר. כששלחה את זה לסיון, הוא אמר שתגובתו הייתה: "זה כל כך טוב, אנחנו חייבים להוציא את זה החוצה".

### וידאו קליפ
ב-22 ביולי 2016, יצא וידאו קליפ חדש לשיר. הקליפ הועלה לערוץ ה-Vevo והיוטיוב של סיון. הקליפ מציג בתוכו את סיון וקארה כשהם מבצעים פעולות שונות. כמו כן, הקליפ בוים על ידי מליה ג'יימס והופק על ידי טיילור וונדגריפט ודני לוקווד.

בנוסף לכך, הקליפ צולם בטורונטו, קנדה, בסמוך לביתה של קארה.

### הצלחה
הגרסה החדשה ששוחררה הגיעה למקום 26 בפני עצמה במצעד ה-ARIA האוסטרלי.

### רשימת הרצועות

### מיקומי שיא

### היסטוריית יציאות לאור

## קישורים חיצוניים

## הערות שוליים

קטגוריה:שירי טרוי סיון
קטגוריה:שירי אלסיה קארה
קטגוריה:שירים באנגלית
קטגוריה:שירים שנכתבו על ידי טרוי סיון
קטגוריה:וידאו קליפים שצולמו בטורונטו
קטגוריה:וידאו קליפים שצולמו בסידני
קטגוריה:שירי סינת'-פופ
קטגוריה:שירי פלטינה משולשת באוסטרליה
קטגוריה:סינגלים בהוצאת EMI רקורדס
דני האבוק

**גרנט ברקלנד** (באנגלית: **Grant Berkland**; נולד ב-19 במאי 1986 – 31 במאי 2020) הידוע יותר בשם הבמה שלו, **דני האבוק** היה מתאבק אמריקאי.
## קריירה
האבוק ערך מספר הופעות עבור ארגון ההיאבקות Game Changer Wrestling (GCW), אך הוא מוכר בעיקר בשל תקופתו בארגון ההיאבקות Combat Zone Wrestling (CZW), שבו היה ידוע בעיקר בשל סגנון היאבקות ההארדקור שלו, כשזכה פעמיים בטורניר המוות של הארגון. בטורניר המוות מספר 16, הוא הודיע על פרישה וב-9 בספטמבר 2017, הוא התמודד מול אלכס קולון בקרב האחרון שלו בקריירה.

שנתיים לאחר מכן, הוא חזר מפרישה והתאבק עבור מופע התרמה של ארגון ההיאבקות H2O Wrestling. בפברואר של אותה השנה, הוא חזר ל-GCW (שבו הופיע מספר פעמים בין השנים 2015 ל-2017) ולקח חלק במסע ההופעות של הארגון לטוקיו.

## חיים אישיים

ב-4 באפריל 2020, אשתו של האבוק, בריאנה, נפטרה כתוצאה מאי-ספיקת לב. פחות מחודשיים לאחר מכן, ב-31 במאי, דני נפטר.

## אליפויות והישגים

* **הישגים בארגון ההיאבקות Combat Zone Wrestling - CZW**
** אליפות אולטרה ויולנט אנדרגראונד של CZW (פעמיים)
** אליפות העולם במשקל כבד לג'וניור של CZW (פעם אחת)
** אליפות הזוגות של CZW (פעמיים)  - עם דיבון מור (1) ולאקי 13 (1)
** טורניר המוות VII של CZW (2008)
** טורניר המוות XII של CZW (2013)

* **הישגים בארגון ההיאבקות Game Changer Wrestling - GCW**
** טורניר ההישרדות (2016)

* **הישגים בארגון ההיאבקות H2O Wrestling**
** אליפות הזוגות של H2O (פעם אחת, האלופים הראשונים)  - עם קונור קלקסטון

* **הישגים בארגון ההיאבקות Independent Wrestling Association Deep-South**
** גביע קרנג' של IWA Deep South (2008)

* **הישגים בארגון ההיאבקות Independent Wrestling Association Mid-South**
** אליפות דת'מאצ' של IWA Mid-South (פעם אחת)

* **הישגים בארגון ההיאבקות [[Insane Championship Wrestling]] - ICW**
** ICW Insane 8 (2009)

## קישורים חיצוניים

* 

## הערות שוליים

קטגוריה:מתאבקים מקצוענים אמריקאים
קטגוריה:אמריקאים שנולדו ב-1986
קטגוריה:אמריקאים שנפטרו ב-2020
פיליפ לפונטן

**פיליפ לפונטן** (בצרפתית: **Philippe Lafontaine**; נולד ב-24 במאי 1955) הוא זמר בלגי.

## ביוגרפיה
לפונטן נולד בשרלרואה, הוא למד תקופה בבית ספר של ישועים עד שבגיל שבע עשרה עזב הלימודים על מנת להתפתח בכיוון המוזיקלי.

הוא כתב זמרירים למספר פרסומות בטלוויזיה וביניהן לקוקה קולה ולסטלה ארטואה.

ב-1978 יצא אלבומו הראשון "Où ?" וב-1980 יצא הסינגל הראשון שלו.

הוא לקח חלק בפרויקט של הזמר הצרפתי ז'אק ברל.

ב-1989 יצא שירו "Cœur de loup" שנהיה ללהיט ודרכו הוא התפרסם ברחבי אירופה, השיר גם זכה למספר פרסים בצרפת ובקנדה.

הוא ייצג את בלגיה באירוויזיון 1990 עם השיר  (הבחורה המקדונית שלי) שנכתב לאשתו המקדונית, הוא היה במקום ה-12.

ב-1994 היה מבין כותבי הפסקול של סרט הדרמה "Pardon Cupidon".

ב-2000 כתב את המחזה לילדים ונוער "Célia fée", מילות שיריו נודעו בכפל הלשון הנמצא בהן.

הוא כתב מספר שירים עבור הזמרת הבלגית מוראן .

## דיסקוגרפיה
### אלבומים
#*Ou...?* (1978)
#*Pourvu Que Ca Roule* (1981)
#*Charmez* (1987)
#*Affaire (À Suivre)* (1988)
#*Fa Ma No Ni Ma* (1989)
#*Machine À Larmes* (1992)
#*D'ici* (1994)
#*Folklores Imagninaires* (1996)
#*Compilation Attitudes* (1997)
#*Pour Toujours* (1998)
#*Fond De Scene Live* (1999)
#*De L'autre Rive* (2003)

## קישורים חיצוניים
*  

קטגוריה:זמרים בלגים
קטגוריה:נציגי בלגיה באירוויזיון
קטגוריה:משתתפי אירוויזיון 1990
קטגוריה:בלגים שנולדו ב-1955
דיסקוגרפיה של טרוי סיון

הזמר האוסטרלי **[[טרוי סיון]]** הוציא שני אלבומי אולפן, ארבעה מיני-אלבומים, אלבום רמיקס אחד, אלבום וידאו אחד, 23 סינגלים (בשלושה מתוכם הוא אמן משתתף) ועשרה סינגלים שיווקיים (באחד מהם הוא אמן משתתף). ב-15 באוגוסט 2014, הוציא סיון את המיני-אלבום הראשון שלו, TRXYE. המיני-אלבום הגיע למקום החמישי במצעד הבילבורד 200. הסינגל הראשון מתוך המיני-אלבום, "Happy Little Pill", הגיע למקום העשירי במצעד המוזיקה האוסטרלי. ב-4 בספטמבר 2015, הוציא סיון את המיני-אלבום השני שלו, Wild.

אלבום הבכורה שלו, Blue Neighbourhood, יצא ב-4 בדצמבר 2015. הסינגל הראשון מתוכו, "Youth", הפך לסינגל הראשון של סיון שנכנס לטופ 40 במצעד הבילבורד הוט 100 והגיע בשיאו למקום ה-23. אלבום האולפן השני שלו, Bloom, הגיע למקום השלישי במצעד האלבומים של אוסטרליה ולמקום הרביעי במצעד הבילבורד 200. הסינגל הראשון מתוכו "", הפך לסינגל השני של סיון שמגיע למקום הראשון במצעד שירי הדאנס קלאב.

## אלבומים

### אלבומי רמיקס

### אלבומי וידאו

## מיני-אלבומים

## סינגלים
### כאמן ראשי

### כאמן משתתף

### סינגלים שיווקיים

## שירים אחרים במצעדים

## הופעות אחרות

## כתיבת שירים

## הערות שוליים

קטגוריה:טרוי סיון
סיון, טרוי
ריצ'רד הייקינג

**[[גנרל]] [[סר]] ריצ'רד סיריל ביירן הייקינג** (באנגלית: **Sir Richard Cyril Byrne Haking**; 24 בינואר 1862 – 9 ביוני 1945) היה גנרל בריטי אשר פיקד על הקורפוס ה-11 במלחמת העולם הראשונה, ולאחר מכן היה הנציב העליון ב.

## ביוגרפיה
### ראשית חייו
הייקינג נולד ב-24 בינואר 1862 בהליפקס, מערב יורקשייר, לכומר ריצ'רד הייקינג. הוא למד באקדמיה הצבאית סנדהרסט ובשנת 1881 התגייס ל והצטרף לרגימנט 67 (דרום המפשייר) של פוט, שבאותה שנה נהיה חלק מרגימנט המפשייר. בשנת 1885 הוא הפך לשליש הגדוד ה-2, ובין השנים 1885–1887 הוא לחם ב ואף אוזכר בשדרים. בשנת 1889 הועלה לדרגת קפטן. הוא נשא לאישה את רייצ'ל ביופורד הנקוק בספטמבר 1891. לזוג לא היו ילדים.

הייקינג למד במכללה לפיקוד ומטה (Staff College) של הצבא הבריטי. בשנת 1899 הועלה לדרגת מייג'ור. הוא היה סגן קצין אגף המבצעים במטה הפיקוד במלחמת הבורים השנייה ושוב אוזכר בשדרים. בשנת 1901 התמנה לפרופסור במכללה לפיקוד ומטה עד 1904, ובין 1904–1906 מונה לסגן עוזר גנרל (DAAG) ובשנת 1905 הועלה לדרגת קולונל. לאחר מכן שירת במטה פיקוד דרום וקיבל את הפיקוד על חטיבת הרגלים החמישית בשנת 1911.

### מלחמת העולם הראשונה
בתחילת מלחמת העולם הראשונה לחם הייקינג בחזית המערבית. בספטמבר 1914 הוא לחם עם החטיבה ה-5 במהלך הקרב הראשון על המארן והקרב הראשון על האן, וב-21 בדצמבר 1914 הוא מונה למפקד דיוויזיית חיל הרגלים הראשונה בפלנדריה. בסוף 1914, הדיוויזיה שלו עברה לחזית בלה באסה והייתה מעורבת בקרב ארטואה השני החל מה-9 במאי 1915.

באוגוסט 1915 הוא מונה למפקד הקורפוס ה-11 הבריטי, ולחם עמו במהלך קרב לוס בחודש שלאחר מכן. ב-1 בינואר 1916 הוא קיבל את תואר אביר מפקד של מסדר האמבט (KCB). בשנת 1916 הוא לחם עם הקורפוס במהלך הקרב על הסום וספג אבדות כבדות, ובנובמבר 1917 נשלח הקורפוס לאיטליה, שם לחם בקרבות חזית האיטלקית. ב-1 בינואר 1918 הוא קיבל את תואר אביר מפקד של מסדר מיכאל הקדוש וג'ורג' הקדוש, ובמרץ 1918 חזר הקורפוס שבפיקודו לצרפת והשתתף במתקפת האביב ובמתקפת מאה הימים כחלק מהארמייה החמישית, ואף השתתף בשחרור ליל.

### לאחר המלחמה
בשנת 1919 מונה הייקינג למפקד המשלחת הצבאית הבריטית ברוסיה וב., ובתחילת 1920 הוא התמנה למפקד הבריטי של צבאות בעלות הברית בדנציג עבור קיום משאלי העם בעקבות חוזה ורסאי בפרובינציית פרוסיה המזרחית וחלקים מפרובינציית פרוסיה המערבית.

ב-1 בינואר 1921 הוא קיבל את תואר אביר הצלב הגדול של מסדר האימפריה הבריטית, ובין השנים 1921–1923 הוא שימש כנציב העליון של חבר הלאומים ל. לאחר מכן הוא פיקד על הכוחות הבריטיים בממלכת מצרים עד לשנת 1927, ולאחר מכן הוא פרש מהצבא. הייקינג מת בביתו ב-9 ביוני 1945, זמן קצר לאחר סיום מלחמת העולם השנייה באירופה.

## קישורים חיצוניים

## הערות שוליים

קטגוריה:אבירי הצלב הגדול של מסדר האימפריה הבריטית
קטגוריה:בוגרי המכללה הצבאית המלכותית בסנדהרסט
קטגוריה:גנרלים בריטים במלחמת העולם הראשונה
קטגוריה:מסדר האמבט: אבירים וגבירות מפקדים
קטגוריה:מסדר מיכאל הקדוש וג'ורג' הקדוש: גבירות ואבירים מפקדים
קטגוריה:מעוטרי אות השירות המצוין
קטגוריה:בריטים שנולדו ב-1862
קטגוריה:בריטים שנפטרו ב-1945
One After 909

**One After 909** (בעברית: **אחד אחרי 909**, בהקלטות מוקדמות: "The One After 909") הוא שיר של הביטלס מהאלבום Let It Be שיצא בשנת 1970. השיר נכתב על ידי ג'ון לנון, עם מעט עזרה מפול מקרטני. ייתכן והשיר נכתב כבר בשנת 1957, והוא נחשב לאחת היצירות הראשונות של לנון-מקרטני. גרסת השיר שהופיעה באלבום היא הקלטה מהופעת הביטלס על הגג.

## רקע
### מקור השם
בריאיון לעיתון משנת 1980, הסביר לנון על מקור השם לשיר: "זה היה משהו שכתבתי כשהייתי בערך בן 17. גרתי בדרך ניוקאסל, 9, נולדתי ב-9 באוקטובר, זה מספר שעוקב אחריי. למרות שמבחינה נומרולוגית, כנראה שאני מספר שש או שלוש או משהו, אבל הכל זה חלק מתשע".

מקרטני אמר גם הוא על השיר: "זה לא שיר נהדר, אבל הוא אהוב עליי מאוד, מכיוון שיש בו זיכרונות נהדרים עבורי מג'ון".

### גרסאות שונות
ב-5 במרץ 1963 הקליטה הלהקה גרסה של השיר בחמישה טייקים, יחד עם הקלטת הסינגלים "From Me to You", והבי סייד שלו "Thank You Girl". מכיוון שהם לא היו מרוצים מהתוצאה, הגרסה לא פורסמה באותה תקופה, והשיר נגנז לשש שנים. לבסוף השיר הוקלט מחדש עבור פרויקט Get Back, ויצא יחד עם האלבום Let It Be. מאוחר יותר, עיבדה הלהקה את ההקלטות הגנוזות של השיר, והוסיפה אותה לאלבום Anthology 1 שיצא בשנת 1995.

גרסה מחודשת של הופעת הגג מ-1969, יצאה באלבום "Let It Be... Naked" בשנת 2003.

### גרסאות כיסוי לשיר
לשיר יצאו גרסאות כיסוי על ידי מספר אמנים ביניהם: ריקי נלסון, וילי נלסון והלן רדי. אחת הגרסאות לשיר, בוצעה על ידי ג׳יימס אפולו, לרגל 40 שנה לאלבום Let It Be, בשנת 2010. לשיר יצאה אף גרסת ילדים, על ידי כוכב הילדים האמריקאי כריס באלו, בשנת 2015.

## משתתפים
#### גרסת ''Let It Be, ו-Let It Be... Naked''
* ג'ון לנון - שירה, קצב
* פול מקרטני - גיטרה בס, קולות
* ג'ורג' האריסון - גיטרה
* רינגו סטאר - תופים
* בילי פרסטון - אורגן חשמלי

#### גרסת Anthology 1
* ג'ון לנון - שירה, קצב, מפוחית
* פול מקרטני - גיטרה בס, קולות
* ג'ורג' האריסון - גיטרה
* רינגו סטאר - תופים

## קישורים חיצוניים

## הערות שוליים

קטגוריה:שירי הביטלס
קטגוריה:שירים באנגלית
קטגוריה:שירים על רכבות
פרסים ומועמדויות של טרוי סיון

[ממוזער|סיון מופיע ב-2018 באירוע הגאווה Capital Pride ב[וושינגטון די. סי.]]
הזמר האוסטרלי **[[טרוי סיון]]** זכה בפרסים רבים. סיון החל את הקריירה שלו ביוטיוב והגיע ליותר מ-1,000,000 מנויים וזכה בפרס בטקס פרסי בחירת הנוער 2014 עבור הווידאו קליפ לשיר "The Boyfriend Tag", בו השתתף עמיתו היוטיובר טיילר אוקלי. בשנת 2015, הוא זכה בפרסי המוזיקה של MTV אירופה בקטגוריית "פריצת השנה" והיה מועמד לפרס ה-APRA עבור "פריצת השנה" גם כן.

בשנת 2016, הוא היה מועמד לשבעה פרסים בטקס פרסי המוזיקה של ARIA וזכה בפרסים "הווידאו הטוב ביותר" ו"השיר הטוב ביותר של השנה", עבור "Youth", כמו כן, הוא היה מועמד לפרס עבור "סרטון וידאו ארוך ופורץ דרך" בטקס פרסי הווידאו-קליפים של MTV שהתקיים בשנת 2016, עבור טרילוגיית הווידאו קליפים מתוך אלבומו הראשון, Blue Neighbourhood, שכללו את השירים "Wild", "Fools" ו-"Talk Me Down".

בשנת 2018 הוציא את אלבומו השני, Bloom. האלבום זכה לשבחים רבים מצד המבקרים והיה מועמד לשלושה פרסים בטקס פרסי המוזיקה של ARIA 2018, כולל "אלבום השנה". באותה השנה, הוא הוציא את "Revelation" לצד הזמר האיסלנדי יונסי עבור הסרט "ילד מחוק". השיר היה מועמד לפרס עבור "שיר מקורי לסרט עלילתי" בטקס התשיעי לפרסי המוזיקה ההוליוודית במדיה.

## פרסים ומועמדויות

## הערות שוליים

קטגוריה:טרוי סיון
סיון, טרוי
שמריהו הוז

**שמריהו הוז** (נולד ב-13 בפברואר 1945) הוא פרופסור אמריטוס במחלקה לכימיה באוניברסיטת בר-אילן, חוקר בתחום הכימיה האורגנית-פיזיקאלית והננו-טכנולוגיה החישובית. כיהן כסגן הנשיא למחקר של אוניברסיטת בר-אילן וכראש פרויקט השו"ת.

## קורות חיים
שמריהו הוז נולד בירושלים ב-ל בשבט ה'תש"ה 13 בפברואר 1945 לפנינה ויעקב, אח לאורה, מורה לתנ"ך ויקירת העיר רמת השרון ונכד לשניאור זלמן הוז, ראש עיריית עפולה הראשון. פרופסור הוז למד בתיכון הדתי מעלה שבירושלים ולאחר מכן המשיך לימודי תואר ראשון ושני בכימיה ופיזיקה באוניברסיטה העברית בירושלים. את הדוקטורט שלו בכימיה הוא עשה באוניברסיטת בר-אילן תחת פרופסור צבי רפופורט ולאחריו המשיך ללימודי פוסט-דוקטורט באוניברסיטת קליפורניה בסנטה קרוז תחת הנחייתו של פרופ' ג'וזף פ. בנט. בשנת 1975 הצטרף הוז למחלקה לכימיה באוניברסיטת בר-אילן. תחומי המחקר העיקריים שלו הם: כימיה אורגנית-פיזיקלית, כימיה של Sml2, ננוטכנולוגיה חישובית והשפעות שדות חשמליים על מבנה ותגובתיות.

פרופסור הוז נשוי לטובה, ד"ר לכימיה באוניברסיטת בר-אילן והוא אב לשלושה.

## פעילויות אדמיניסטרטיביות
פרופסור הוז מילא מספר תפקידים מנהליים בכירים באוניברסיטת בר-אילן. הוא שימש כראש המחלקה לכימיה ובהמשך כסגן הנשיא למחקר באוניברסיטה. בתפקידו כסגן הנשיא למחקר הקים הוז את המרכז לחקר המוח והקים את היסודות לבית הספר להנדסה. פרופ' הוז היה אחראי במשך שנים רבות על ההיבטים הפרלמנטריים של חבר הנאמנים של האוניברסיטה, ועמד בראש ועדת החוקים של הסנאט של האוניברסיטה. פרופסור הוז כיהן כראש פרויקט השו"ת (בשמו הרשמי: מאגר היהדות הממוחשב), פרויקט מאגר המידע ממוחשב של כתבים יהודיים תורניים עם דגש על ספרות הלכתית וספרי שאלות ותשובות (שו"ת) בין השנים 2004 ל-2017. כיום מכהן פרופסור הוז כיועץ בכיר לראש האוניברסיטה.

בנוסף, פרופסור הוז מכהן כחבר בוועדת ההיגוי והבחירה של קרן המלגות על שם מרסל אדמס שמעניקה כל שנה 8 מלגות לדוקטורנטים מצטיינים מטעם האקדמיה הלאומית הישראלית למדעים וכחבר בדירקטוריון אורט ישראל. בעבר כיהן פרופסור הוז בוועדת השופטים של פרס ישראל בכימיה שהעניקה את הפרס לפרופסור צבי רפופורט.

## פעילויות מדעיות
עיקרי הישגיו המדעיים הם: גילוי ההשפעה הקטליטית של יון פלואוריד;

גילוי הביציקלו-בוטן הצוויטרוניקי;

ניסוח התיאוריה המובילה על מקור אפקט-α;

הקשר בין נוקליאופיליות והטבלה המחזורית;

גילוי מולקולה קשה פי ארבעה מיהלום בממד אחד;

גילוי ראשון של מולקולה בעלת יחס פואסון שלילי;

ניסוח הנחיות ושיטות לשימוש של Sml2 בתגובות אורגניות.

## קישורים חיצוניים

* 

* פרופסור שמריהו הוז באתר המחלקה לכימיה של אוניברסיטת בר-אילן
* מעבדת הוז באתר רשות המחקר של אוניברסיטת בר-אילן
* 
* 

## הערות שוליים

קטגוריה:בוגרי האוניברסיטה העברית בירושלים
קטגוריה:כימאים ישראלים
קטגוריה:סגל אוניברסיטת בר-אילן: כימיה
קטגוריה:בוגרי בית הספר מעלה
קטגוריה:קריית אונו: אישים
קטגוריה:חוקרי ננוטכנולוגיה ישראלים
קטגוריה:בעלי תואר דוקטור מאוניברסיטת בר-אילן
קטגוריה:ישראלים שנולדו ב-1945
טאיצ'י

**טאיצ'י** (בקרואטית: **Tajči**; נולדה ב-1 ביולי 1970) היא זמרת קרואטית.

## ביוגרפיה
טאיצ'י נולדה בשם **טטיאנה מטייאש** (בקרואטית: **Tatjana Matejaš**) בזגרב, מגיל צעיר החלה לעסוק במוזיקה.

ב-1990 זכתה בתחרות הלאומית לייצוג יוגוסלביה באירוויזיון, בתחרות שיוגוסלביה אירחה באותה שנה הופיעה עם השיר "Hajde da ludujemo", היא הייתה במקום שביעי.

הקריירה שלה במדינה נקטעה עקב התפרקות יוגוסלביה, ב-1992 עזבה את קרואטיה והלכה ללמוד ב בניו יורק, במהלך שהותה בניו יורק היא הופיעה במספר הפקות בברודוויי ושיחקה גם בתיאטרון בפנסילבניה.

ב-1994 חזרה לקרואטיה והופיעה במחזה "Miracle of Christmas" מאת סם ובלה ספיבק שהועלה בתיאטרון ברייקה.

ב-1997 עברה ללוס אנג'לס, בארצות הברית היא לקחה חלק בהפקה של המחזמר "בריגדון" של פרדריק לאו ובהפקה של פנטום האופרה.

ב-2004 עברה עם משפחתה לאוהיו.

ב-2015 הפיקה והנחתה את תוכנית האירוח "Waking Up in America", באותה שנה עברה עם משפחתה לטנסי.

היא נישאה ב-1999 למתיו קמרון ונולדו לה שלושה בנים, אחותה היא השחקנית סניה מטאיס.

## קישורים חיצוניים

* 

קטגוריה:זמרות קרואטיות
קטגוריה:משתתפי אירוויזיון 1990
קטגוריה:נציגי יוגוסלביה באירוויזיון
קטגוריה:ילידות 1970
קטגוריה:קרואטים שנולדו ב-1970
צ'ארלי מק'גטיגן

**צ'ארלי מק'גטיגן** (נולד ב-7 בדצמבר 1950) הוא זמר אירי. הוא נולד בבלישנון, שבצפון אירלנד וכיום הוא מתגורר בעיירה דרומשנבו אשר נמצאת במחוז ליטרים.

## קריירה
בשנת 1994, זכה מק'גטיגן ביחד עם פול הרינגטון באירוויזיון 1994 עם השיר "Rock 'n' Roll Kids". במהלך הופעתם של השניים על בימת התחרות, הרינגטון ניגן בפסנתר ומק'גטיגן ניגן על גיטרה. הוא הופיע כזמר אורח בשיר היובל באירוויזיון, משדר מיוחד לרגל 50 שנה לתחרות.

באוגוסט 1998, בנו היחיד של מק'גטיגן, שיין מק'גטיגן, נהרג בתאונת בנייה בעת שעבד בעיר קווינסי, מסצ'וסטס.

בשנת 2015, כתב מקגטיגן את השיר "" עבור קאט מאהון. השיר זכה במקום השני בקדם האירי לאירוויזיון 2015.

## דיסקוגרפיה
### אלבומים
* 1986 – *(Songs of the Night (And Other Stories*
* 1990 – *Charlie McGettigan*
* 1994 – *Rock 'N' Roll Kids - The Album* (ביחד עם פול הרינגטון)
* 1998 – *In Your Old Room*
* 2002 – *Another Side of Charlie McGettigan*
* 2006 – *Stolen Moments*
* 2010 – *The Man from 20*
* 2019 – *Some Old Someone*

## קישורים חיצוניים

## הערות שוליים

קטגוריה:זמרים אירים
קטגוריה:משתתפי אירוויזיון 1994
קטגוריה:זוכי האירוויזיון
קטגוריה:זוכי האירוויזיון: אירלנד
קטגוריה:אירים שנולדו ב-1950